บาทเปิด32.43/45อ่อนค่าตามภูมิภาค
เงินบาทเปิด 32.43/45 อ่อนค่าตามภูมิภาคจากดอลล์แข็งหลังเฟดส่งสัญญาณขึ้นดอกเบี้ย
1 ต.ค. 2557

เงินบาทเปิด 32.43/45 อ่อนค่าตามภูมิภาคจากดอลล์แข็งหลังเฟดส่งสัญญาณขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.43/45 บาท/ดอลลาร์ อ่อนค่าต่อจากช่วงเย็นวานนี้ที่ปิดตลาดที่ระดับ 32.37/38 บาท/ดอลลาร์
เช้านี้เงินบาทปรับตัวอ่อนค่าต่อและเป็นไปตามทิศทางเดียวกับค่าเงินสกุลอื่นๆ ในภูมิภาคที่อ่อนค่าเมื่อเทียบกับดอลลาร์สหรัฐ โดยดอลลาร์สหรัฐเคลื่อนไหวในทิศทางที่แข็งค่าต่อเนื่องมา 2-3 สัปดาห์ติดต่อกัน ซึ่งเป็นผลมาจากความชัดเจนเรื่องการลด QE และกรณีที่ธนาคารกลางสหรัฐ(เฟด)ส่งสัญญาณว่าจะมีการปรับขึ้นอัตราดอกเบี้ยอย่างแน่นอน หลังจากเห็นทิศทางเศรษฐกิจของสหรัฐที่เริ่มฟื้นตัว ซึ่งสาเหตุนี้ทำให้เม็ดเงินบางส่วนเริ่มไหลกลับเข้าไปในสหรัฐ
"ตอนนี้ทุกสกุลต่างอ่อนค่าเมื่อเทียบกับดอลลาร์สหรัฐ เพราะหลังจากที่สหรัฐถอน QE ออกหมดแล้ว ก็เริ่มมีความชัดเจนจากการส่งสัญญาณว่าจะปรับขึ้นดอกเบี้ย หลังจากที่เห็นว่าเศรษฐกิจเริ่มฟื้นตัว ซึ่งจุดนี้เม็ดเงินบางส่วนจึงเริ่มไหลกลับเข้าสหรัฐ" นักบริหารเงิน ระบุ
นักบริหารเงิน คาดว่า เงินบาทวันนี้จะยังอ่อนค่าต่อ โดยเคลื่อนไหวอยู่ในกรอบ 32.40-32.50 บาท/ดอลลาร์